INFLATION
టోకు ధరల సూచీపై జిఎన్టీ ధరల ఒత్తిళ్లు
న్యూఢిల్లీ, ఆగస్టు 15:: టోకుధరలసూచి ఆధారిత ద్రవ్యోల్బణం 1.88 శాతానికి పెరిగింది. జూలైనెలలో కొన్ని ఉత్పత్తుల ధరలు జిఎస్‌టి కారణంగా కొంత పెరుగుదల ద్రవ్యోల్బణ ప్రభావానికి దారితీసింది. ద్రవ్యోల్బణ ఆధారిత టోకుధరలసూచి 0.90శాతం జూన్‌నెలలో నమోదయింది.జూలైలో 0.63శాతంగాఉంది. ఆహార ఉత్పత్తులధరలు 2.15వాతంపెరిగాయి. వార్షికపద్ధతిలో ఈ వృద్ధి ఉందని ప్రభుత్వం గమనించింది. 3.47శాతంగా పెరిగినట్లు అఈంచనా. కూరగాయల ధరలు కూడా 21.16శాతం జూన్‌లో ఉంటే జులైనెలలో 21.95 శాతానికి పెరిగాయి. ఇక తయారీరంగ ఉత్పత్తులు కొంతమేర తగ్గా యి. ద్రవ్యోల్బణం 2.18శాతం జులైలో నమోదయింది.
జూన్‌లో 2.27శాతంగా ఉంది. ఇక ఇంధనం, విద్యుత్‌రంగపరంగా ద్రవ్యోల్బ ణం కొంత తగ్గిందనే చెప్పాలి. 4.37శాతంగాజులైలో ఉంది. అంతకు ముందునెలలో 5.28శాతం నుంచిగణనీయంగా తగ్గుముఖం పట్టింది. కూరగాయలతోపాటు ఆహారఉత్పత్తుల ధరలు కూడా కొంత పెరి గాయి. గుడ్లు, మాంసం, చేపలు ద్రవ్యోల్బణం 3.30శాతంగా ఉంది. పండ్లు 2.71శాతం, తృణధాన్యాలు 0.63శాతం, వరి 3.47శాతంగా ఉన్నాయి. ఆలుగడ్డల ధరలు కూడా కొంతమేర పెరిగాయి. 42.45 శాతంగా ఉన్నాయి. పప్పుదినుసులపరంగా చూస్తే 32.56శాతం తగ్గాయి. ఉల్లిధరలు కూడా 9.50శాతంగా ఉన్నాయి. మేనెల టోకు ధరల సూచి ద్రవ్యోల్బణం స్వల్పంగా పెరిగి 2.26శాతంగా ఉంది.
అంతకుముందు అధికారిక అంచనాలు 2.17శాతంతోపోలిస్తే కొంత పెరిగింది. జూలైఒకటవ తేదీనుంచి దేశవ్యాప్తంగాఅమలయిన జిఎస్‌టి వల్ల కొంతమేర కేంద్ర రాష్ట్రాల సుంకాలు నాలుగు శ్లాబ్‌ల జిఎస్‌టి పన్నుపరిధిలోకి వెళ్లాయి. 5,12,18,28శాతం పన్నులు వసూలు చేస్తున్న సంగతి తెలిసిందే. గత వారం విడుదలచేసిన పారిశ్రామిక ఉత్పత్తి కూడా నాలుగేళ్ల కనిష్టానికి చేరి జూన్‌లో 0.1శాతంగా ఉంది. కేవలం ఉత్పత్తిరంగం, కేపిటల్‌గూడ్స్‌రంగాల్లో వృద్ధి క్షీణించడమే ఇందుకు కారణం. అంతకుముందు రిజర్వుబ్యాంకు తన పాలసీ రేట్లను 0.25శాతం తగ్గించి 6శాతానికి తెచ్చింది. ద్రవ్యోల్బణం తగ్గిం దన్న అంచనాలే ఇందుకుకీలకం. పదినెలల్లో మొదటిసారిగా ఉన్న ఈ వడ్డీరేట్ల కోతలు ఏడేళ్ల కనిష్టానికి నమోదుచేశాయి. ఆర్‌బిఐ రిటైల్‌ ద్రవ్యోల్బణ అంచనాలు నాలుగుశాతంగా చెపుతోంది.
వేతనసంఘం సిఫారసులు ఉద్యోగులకు జీతభత్యాల చెల్లింపులు, జిఎస్‌టి అమల యిన తర్వాత ధరల సర్దుబాట్లు కూడా ద్రవ్యోల్బణం పెరుగుదలకు కారణం అవుతాయి. జూలై నెల రిటైల్‌ద్రవ్యోల్బణం గణాంకాలు కూడా విడుదలకావాల్సిఉంది. ప్రత్యేకించి కాయగూరల ధరల పెరుగుదలే ద్రవ్యోల్బణం పెరుగుదలకు కార ణం అయిందని చెప్పాలి. రాయిటర్స్‌ వార్తాసంస్థ అంచనాలను చూస్తే జూలై నెల టోకుధరలసూచి ద్రవ్యోల్బణం 1.3శాతంగా ఉంటుందని అంచనా వేసింది. అయితే అధికారికంగా 2.12శాతంగా ఉంది.
అంతకుముందు నెలలో 1.25శాతం ఉన్న ద్రవ్యోల్బణం పెరుగుదల నమోదు చేసుకున్నది. కూరగాయల ధరలు 48.75 శాతం పెరిగాయి. ఆలుగడ్డలే 17.45శాతంపెరిగాయి. ఆర్‌బిఐ అంచ నాలు కూడా రిటైల్‌ద్రవ్యోల్బణం 3.5 నుంచి 4.5 శాతానికిపెరిగే అవకాశం ఉందని, అక్టోబరు డిసెం బరు నాటికి ఈపెరుగుదల కనిపిస్తుందని భావి స్తోంది. ద్రవ్యోల్బణం పెరుగుదల, జిఎస్‌టి అమ లు వంటి వాటితో ఆర్థికవృద్ధి అంతమాత్రంగానే ఉంటుందని ప్రధాన ఆర్థికసలహాదారు అంచనా వేసారు. 6.75 నుంచి 7.5శాతంగా ఉంటుందని భావించిన అంచనాలు చేరుకోవడం కొంత కష్టమేనని వెల్లడించిన సంగతి తెలిసిందే. అయినప్పటికీ ఆర్‌బిఐ ఈ ఏడాదిలో 25నుంచి 50బేసిస్‌ పాయింట్లు వడ్డీరేట్లను తగ్గిస్తుందని ఆర్థికవేత్తలు అంచనాలు వేస్తున్నారు.